Volkswagen pierde procesul cu un proprietar de automobil din Germania.
Curtea federală din Germania i-a dat câștig de cauză lui Herbert Gilbert, cel care a cerut ca VW să-i returneze întregul preț plătit pentru modelul său Sharan. Cazul este legat de scandalul emisiilor și a dus la mii de clienți nemulțumiți. Contructorul german a recunoscut manipularea programelor software ale mașinilor sale pentru a păcăli testele de emisii. VW susține că programul software instalat nu a cauzat daune clienților, deoarece autovehiculul putea fi folosit oricând.
Cea mai înaltă instanță civilă din Germania a decis ca Volkswagen să plătească despăgubiri unui proprietar de automobil din Germania. Herbert Gilbert a dat în judecată constructorul german pentru falsificarea testelor de emisii, scrie BBC.Gilbert a cerut ca VW să-i returneze întregul preț plătit pentru modelul său Sharan, iar Curtea federală din Germania i-a dat câștig de cauză. Prin urmare, asta înseamnă că și ceilalți proprietari Volkswagen din Germania, pot solicita compensații.Până acum, Volkswagen a cheltuit 30 de miliarde de dolari din cauza scandalului privind manipularea emisiilor poluante, iar foşti şi actuali lideri ai companiei au fost daţi în judecată.